

REPUBLIKA HRVATSKA  
MEĐIMURSKA ŽUPANIJA  
OPĆINA DONJI KRALJEVEC

Povjerenstvo za provedbu oglasa  
KLASA: 100-01/19-01/4  
URBROJ: 2109-06-19-07

Donji Kraljevec, dana 02. travnja 2019. godine

Sukladno članku 20. Zakona o službenicima i namještenicima u lokalnoj i područnoj

(regionalnoj) samoupravi („Narodne novine" broj 86/08, 61/11 i 4/18), povjerenstvo za provedbu oglasa, objavljuje:

**OBAVIJESTI I UPUTE KANDIDATIMA**

Na stranicama Hrvatskog zavoda za zapošljavanje i web stranici Općine Donji Kraljevec je dana 22. ožujka 2019. godine objavljen Oglas za prijam u službu u Jedinstveni upravni odjel Općine Donji Kraljevec na radno mjesto **VIŠI STRUČNI SURADNIK/VIŠA STRUČNA SURADNICA ZA EU PROJEKTE**- 1 izvršitelj (m/ž) na pola radnog vremena, na određeno vrijeme od 6 mjeseci, uz uvjet probnog rada od dva mjeseca

Izrazi koji se koriste u ovoj obavijesti i uputama za osobe u muškom rodu uporabljeni su neutralno i odnose se na muške i ženske osobe.

**I Način obavljanja prethodne provjere znanja i sposobnosti kandidata:**

Prethodnu provjeru znanja i sposobnosti kandidata provodi Povjerenstvo za provedbu Oglasa, imenovano od strane pomoćnice pročelnice Jedinstvenog upravnog odjela Općine Donji Kraljevec, i to putem **pisanog testiranja i intervjua**.

Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete Oglasa.

1. **Pisano testiranje**

Po dolasku na provjeru znanja, od kandidata će biti zatraženo predočavanje odgovarajuće identifikacijske isprave na kojoj se nalazi fotografija s kojom se dokazuje identitet osobe.

Kandidati koji ne mogu dokazati identitet neće moći pristupiti testiranju.

Kandidati su dužni pridržavati se utvrđenog vremena i rasporeda testiranja.

Za kandidata koji ne pristupi testiranju smatrat će se da je povukao prijavu na Oglas.

Po utvrđivanju identiteta, kandidatima će biti podijeljena pitanja za pisanu provjeru znanja.

Navedena pisana provjera traje **60 minuta**.

Pisano testiranje kandidata sastoji se od ukupno **30 pitanja**.

Svako pitanje iznosi jedan bod.

Za vrijeme provjere znanja i sposobnosti nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se provjera odvija,

- razgovarati s ostalim kandidatima, niti na bilo koji drugi način remetiti koncentraciju kandidata.

Ukoliko pojedini kandidat prekrši naprijed navedena pravila biti će udaljen s provjere znanja i sposobnosti, a njegov rezultat Povjerenstvo neće bodovati.

1. **Intervju**

Intervju se provodi samo s kandidatima koji su ostvarili najmanje 50% bodova na pisanom testiranju. Povjerenstvo kroz razgovor s kandidatima utvrđuje interese, profesionalne ciljeve, motivaciju, komunikacijske i ostale sposobnosti za rad u Jedinstvenom upravnom odjelu Općine Donji Kraljevec. Na intervjuu kandidat može ostvariti maksimalno ostvariti 10 bodova.

Nakon provedenog pisanog testiranja i intervjua, Povjerenstvo utvrđuje rang listu kandidata prema ukupnom broju bodova ostvarenih na testiranju i intervjuu. Povjerenstvo dostavlja pomoćnici pročelnice Jedinstvenog upravnog odjela Općine Donji Kraljevec izvješće o provedenom postupku i rang listu kandidata, koje potpisuju svi članovi povjerenstva. Pomoćnica pročelnice donosi rješenje o prijmu u službu izabranog kandidata, koje će biti dostavljeno svim kandidatima prijavljenim na Oglas.

Poziv, vrijeme i mjesto održavanja prethodne provjere znanja i sposobnosti kandidata koji ispunjavaju formalne uvjete Oglasa objavit će se najmanje **5 dana** prije održavanja prethodne provjere na web stranici i na oglasnoj ploči Općine Donji Kraljevec.

**II Pravni i drugi izvori za pripremanje kandidata za testiranje**:

1. Statut Općine Donji Kraljevec („Službeni glasnik Međimurske županije“ broj:6/13, 10/13, 2/18)
2. Zakon o lokalnoj i područnoj (regionalnoj) samoupravi („Narodne novine“ broj:33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17)
3. Zakon o službenicima i namještenicima u lokalnoj i područnoj (regionalnoj) samoupravi („Narodne novine" broj 86/08, 61/11 i 4/18)
4. Zakon o regionalnom razvoju Republike Hrvatske („Narodne novine“ broj:147/14, 123/17, 118/18)

**Povjerenstvo za provedbu oglasa**

Dostaviti:

1. Oglasna ploča Općine Donji Kraljevec

2. Službene stranice Općine Donji Kraljevec ([www.donjikraljevec.hr](http://www.donjikraljevec.hr))

3. Pismohrana-ovdje